Superman II: The Richard Donner Cut
<s>Superman II: The Richard Donner's Cut () je američko-britanski science fiction film snimljen u režiji Richarda Donnera i premijerno prikazan 2006. godine.</s><s>Predstavlja režisersku verziju filma Superman II koji je 1980. godine bio snimljen u režiji Richarda Lestera i koji je predstavljao drugi nastavak filmske serije temeljene na istoimenom popularnom  stripu.</s><s>Radnja prikazuje kako se Kal-El/Superman (čiji lik tumači Christopher Reeves) namjerava lišiti svojih nadljudskih moći kako bi kao obični čovjek mogao živjeti sa voljenom Lois Lane (koju tumači Margot Kidder), ali kako mu planove poremeti dolazak nadljudskim moćima obdarenih kriptonskih kriminalaca na čelu sa generalom Zodom (kojeg tumači Terence Stamp).</s><s>Superman II se u režiji Richarda Donnera paralelno snimao sa prvim filmom izdanim 1978. godine.</s><s>Donner je uspio snimiti oko 75 % planiranih scena prije nego što je, zbog svađe sa producentima, zamijenjen Lesterom, koji je izbacio veliki dio Donnerovih scena.</s><s>Iako je Superman II postigao uspjeh, među velikim dijelom poklonika Supermana se stvorilo mišljenje kako je Donnerova verzija "autentičnija".</s><s>Uspjesi raznih režiserskih verzija kao i kampanje na Internetu su početkom 21. vijeka potakli studio Warner Bros. da, na temelju pronađenih negativa i drugih materijala, napravi restauriranu verziju koja je prikazana krajem 2006. godine.</s><s>Tome je pridonio i publicitet stvoren premijerom filma Superman Returns nekoliko mjeseci ranije.</s>

<s>Vanjske veze
 
 
 Superman II: The Richard Donner Cut at Rotten Tomatoes</s>

<s>Richard Donner Interview
 II Times the Superman II: A comparison of the Lester and Donner versions.</s>

<s>Američki filmovi
Britanski filmovi
SF-filmovi
Akcije (filmovi)
Filmovi o Supermanu</s>

